**KUTSESTANDARD**

**Taimekasvataja, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Taimekasvataja, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Taimekasvataja on oskustöötaja, kes töötab iseseisvalt põllumajandusettevõttes. Tema põhilisteks tööülesanneteks on külvipinna ettevalmistamine, külvamine, põllumajandusliku maa ja kultuuride hooldamine, põllukultuuride koristamine, sööda varumine, säilitamine ja müügiks ette valmistamine.  Töötamine põllumajandusettevõttes eeldab heade põllumajandustavade järgimist ja tegutsemist viisil, mis tagab ohutu toidu ja sööda tootmise.  Ta töötab nii üksi kui meeskonnas ja võtab talle antud volituste piires iseseisvalt vastu oma tööd puudutavaid otsuseid. Töö eeldab suhtlemist kolleegide ja klientide jt.  Taimekasvataja töö toimub nii sise- kui välitingimustes, vajadusel ka puhkepäevadel ja riiklikel pühadel ning öisel ajal. Töös puututakse kokku erinevate allergeenidega (taimekaitsevahendid, tolm, pesu- ja desinfektsioonivahendid jm).  Peamisteks töövahenditeks on põllumajandusmasinad, farmiseadmed ja –tarvikud (sh infotehnoloogiline riist- ja tarkvara).  Kutsealas on ka taimekasvatustootja, tase 5 kutse. 5. taseme taimekasvatustootja on erialase ettevalmistuse ja töökogemusega spetsialist, kes planeerib, analüüsib, korraldab ja vastutab taimekasvatusliku tootmise eest. |
| Kommentaarid: |
| **A.2 Tööosad** |
| A.2.1 Põllu- ja rohumaakultuuride kasvatamine  A.2.2 Põllukultuuride koristamine ja säilitamine  A.2.2 Rohumaakultuuride koristamine ja säilitamine  A.2.2 Põllumajandusmasinate hooldamine ning remontimine |
| **A.3 Kutsealane ettevalmistus** |
| 4. taseme taimekasvatajal on üldjuhul läbitud erialane kutseõpe ja/või töökohal omandatud kutseoskused.  Taimekaitsevahenditega töötamine nõuab taimekaitsetunnistust vastavalt taimekaitseseadusele.  Töötamine liikurmasinatega nõuab juhtimisõigust vastavalt liiklusseadusele. |
| Kommentaarid: |
| **A.4 Enamlevinud ametinimetused** |
| Põllumajandustöötaja, taimekasvataja, traktorist, andmesisestaja. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.5 Tulevikuoskused** |
| Tulevikuvaates on järjest olulisemad ajakohased teadmised keskkonnasäästlikust tootmisest, kliimamuutustest ja taimetervisest ning taimekaitsevahendite ja väetiste kasutamisest. Oluline on tunda ja kasutada nii täppisviljeluslahendusi kui muid infotehnoloogilisi rakendusi. Samuti on vaja arendada suhtlus- ja kommunikatsioonioskust. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Taimekasvataja, tase 4 kutse moodustub üldoskustest ja kohustuslikest kompetentsidest. Kutse taotlemisel on nõutud nende kõigi tõendamine. |

|  |
| --- |
| **B.2 Taimekasvataja, tase 4****üldoskused** |
| Tegevusnäitajad:   1. järgib tööd tehes asjakohaseid juhiseid, nõudeid, eeskirju, õigusakte, standardeid jmt; 2. järgib oma tegevuses keskkonnakaitsega seotud eeskirju, standardeid, juhiseid, seadusi ja tavasid; 3. mõistab ja kasutab toote, seadme vm kasutusjuhendit, saab aru toote kokkupanemise joonistest, kasutusviisidest jmt; 4. jälgib, et tema tegevus oleks vastavuses tööülesannete suuliselt või kirjalikult kokkulepitud järjekorra ja sisuga; 5. kasutab oma tegevuses enda ja teiste tervist säästvaid tööviise ning järgib ohutusnõudeid; 6. kavandab, ajastab ja korraldab oma tööd nii, et saavutada eesmärgid minimaalse vaeva, raha-, aja- jm kuluga; 7. peab puhtust ja korda ning hoiab ja kasutab teiste inimeste, organisatsiooni ühiskonna ja loodusvarasid (materjalid, seadmed, maafond jmt) hoolivalt ja otstarbekalt; 8. vastutab oma kutsetegevuse eest oma tegevusulatuse ja pädevuse piires; 9. teavitab kolleege ja ülemusi probleemidest ja mittevastavustest; 10. valib tööülesandest lähtudes sobivaima viisi töö tegemiseks, probleemi lahendamiseks või eesmärgi saavutamiseks; 11. ajakohastab ettenägematute sündmuste korral oma käitumist või tegutsemist, et tegevus saaks jätkuda võimalikult tavapärasel moel; 12. teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt; 13. koostöös tööandjaga analüüsib oma teadmisi ja oskusi, määratleb koolitusvajaduse ja leiab võimalusi oma arengueesmärkide saavutamiseks, osaledes erialaüritustel, koolitustel, kutseühingute tegevuses ning lugedes erialakirjandust; 14. oskab hinnata oma tundeid, mõtteid ja käitumise tagamaid ning reguleerida neid kriitilistes situatsioonides; 15. säilitab keerukates olukordades rahu ega kaota enesekontrolli; 16. käitub tasakaalukalt ja läbimõeldult nii enda kui ka teiste tugevate tunnete (rõõm, kurbus, viha, hirm, pettumus jmt) korral; vajaduse korral jagab muret asjakohaste inimestega ja otsib abi; 17. annab õnnetuses osalenule, haavatule, terviserikkega inimesele või loomale või muul moel kannatanule esmast meditsiinilist abi kuni arsti saabumiseni; 18. kasutab oma töös eesti keelt tasemel B1 ja tööks vajalikul tasemel ühe võõrkeele erialaterminoloogiat (vt Lisa 1); 19. mõistab ja kasutab digitaalseid süsteeme, tööriistu ja rakendusi ning töötleb digitaalset teavet algtasemel kasutaja tasemel (vt Lisa 2). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Põllu- ja rohumaakultuuride kasvatamine** | **EKR tase 4** |
| Tegevusnäitajad:   1. mõistab mullaproovide võtmise metoodikat, mullaanalüüsi vajadust ja tulemuste kasutamist; vajadusel võtab mullaproovid vastavalt juhistele; 2. koostab viljavaheldusplaani vastavalt juhistele, arvestades kultuuride rotatsiooni põhimõtteid; 3. valmistab maa külviks ette (sh künnab, randaalib/koorib, kultiveerib, äestab, libistab, rullib), lähtudes juhistest; 4. hindab visuaalselt seemnete kvaliteeti ja arvutab külvisenormi enne külvi; 5. seadistab külvil kasutatava tehnika, järgides juhiseid; külvab, valides vastava kultuuri seemned; 6. seadistab väetamisel kasutatava tehnika; laotab külvieelselt ja kasvuaegselt orgaanilisi ja mineraalseid väetisi etteantud väetisnormidega; 7. seadistab hooldustöödel kasutatava tehnika; teeb kasvuaegseid hooldustöid (äestamine, reavahede harimine), arvestades kasvatavat põllukultuuri ja selle kasvufaase; 8. töötleb seemneid taimekaitsevahenditega (puhib) vastavalt juhistele; teeb taimekaitsetöid vastavalt juhistele, järgides töö- ja keskkonnaohutusnõudeid ning arvestades põllukultuuride kasvufaase. | |
| Kommentaarid: | |
| **B.3.2 Põllukultuuride koristamine ja säilitamine** | **EKR tase 4** |
| Tegevusnäitajad:   1. määrab küpsusfaasi; seadistab koristustehnika vastavalt juhistele, koristab ja veab saagi põllult; 2. kuivatab ja vajadusel sorteerib saagi vastavalt juhistele; valmistab hoidla ette saagi hoiustamiseks; ladustab saagi hoidlasse, arvestades hoiustamiseks ja säilitamiseks vajalikke nõudeid; võtab seemneproovid vastavalt juhistele. | |
| Kommentaarid: | |
| **B.3.3 Rohumaakultuuride koristamine ja säilitamine** | **EKR tase 4** |
| Tegevusnäitajad:   1. määrab kasvufaasi; seadistab söödavarumise tehnika vastavalt juhistele; 2. niidab, vaalutab, kaarutab; hindab niite niiskusesisaldust; sileerib niiduse, rullib heina või silomaterjali vastavalt juhistele; 3. valmistab hoidla ette sööda hoiustamiseks; ladustab sööda hoidlasse, arvestades hoiustamiseks ja säilitamiseks vajalikke nõudeid; võtab söödaproovid vastavalt juhistele. | |
| Kommentaarid: | |
| **B.3.4 Põllumajandusmasinate hooldamine ning remontimine** | **EKR tase 4** |
| Tegevusnäitajad:   1. kontrollib masinate ja seadmete töökorrasolekut (igapäevane tehnokontroll) ja vajadusel hooldab (puhastab, määrib jm) neid; 2. valmistab masinad ja seadmed ette hoiustamiseks või hooajatöödeks, puhastades ja hooldades neid vastavalt tootja juhistele ja ettevõtte sisekorrale; 3. määrab ja hindab tööseadmete kuluvosade seisundit, lähtudes tootja juhistest ja ettevõtte sisekorrast; 4. remondib ja vajadusel asendab tööseadmete ning nende kinnitusmehhanismide osasid vastavalt tootja juhisele ja ettevõtte sisekorrale. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Madis Ajaots, OÜ Rannu Seeme  Henrik Klammer, OÜ Voore Farm  Margus Lepp, Vändra AS  Miralda Pavel, Olustvere TMK  Kaisa Vahtmäe, Eesti Põllumajandus-Kaubanduskoda  Taavi Võsa, Maaelu Teadmuskeskus  Meelis Värnik, Põllumeeste Ühistu KEVILI |
| 1. Kutsestandardi kinnitaja | Toiduainetööstuse ja Põllumajanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 9 |
| 1. Viide Ametite Klassifikaatorile (ISCO 08) | 6111 Põllusaaduste ja köögiviljakasvatajad  6112 Puuvilja- ja marjakasvatajad |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles Farm-worker, level 4 | |
| Vene keeles Работник сельского хозяиства | |
| Kommentaarid: | |
| **C.3 Lisad** | |
| Lisa 1 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Kommentaarid: | |